Diari Oficial de la Generalitat Valenciana


Sumari del DOGV 4364, del 24-10-2002 (2002/11158)

ORDE de 4 d'octubre de 2002, del conseller de Sanitat, per la qual convoca dues beques per a fer pràctiques professionals en el Gestor Integral de la Prestació Farmacèutica Gaia en la Conselleria de Sanitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11638


Data del document
:   04-10-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * farmacèutic
    * suport econòmic
    * assignació per estudis

ORDE de 4 d'octubre de 2002, del conseller de Sanitat, per la qual convoca dues beques per a fer pràctiques professionals en el Gestor Integral de la Prestació Farmacèutica Gaia en la Conselleria de Sanitat. [2002/Q11400]
  
La Conselleria de Sanitat, en el marc de la política dirigida a fomentar la realització de pràctiques professionals, convoca la concessió de dues beques per a la realització de pràctiques en el Gestor Integral de la Prestació Farmacèutica Gaia.
  
Fent ús de les facultats que em conferixen el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001, de 27 de febrer, i l'article 35 del la Llei de la Generalitat Valenciana 5/1983, de 30 de desembre, de Govern Valencià, i segons que establix el Decret 108/1992, de 6 de juliol, del Govern Valencià, que regula la concessió de beques,
  
ORDENE
  
Article 1
  
Es convoca un concurs públic per a la concessió de dues beques destinades a persones llicenciades en farmàcia per a la realització de pràctiques professionals amb el Sistema d'Informació Sanitari, Gestor Integral de la Prestació Farmacèutica Gaia, de la Conselleria de Sanitat.
  
Article 2
  
S'aproven les bases que s'adjunten com a annex I de la present orde, per les quals es regirà la convocatòria.
  
Article 3
  
La dotació econòmica per a finançar les beques d'esta convocatòria per a l'exercici 2002 és de 6.300 euros en total, amb càrrec a l'aplicació pressupostària 75.81.30.5332.940.20.2, línia de subvenció amb codi comptable T4542, en els pressupostos de la Generalitat Valenciana per a l'any 2002.
  
Article 4
  
Esta orde vigirà des del dia de la publicació en el Diari Oficial de la Generalitat Valenciana.
  
Article 5
  
Contra esta orde, que exhaurix la via administrativa, podrà interposar-s'hi un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà de la publicació, segons que establixen els articles 10 i 46 de la Llei Reguladora de la Jurisdicció Contenciosa Administrativa. Potestativament, s'hi pot interposar un recurs de reposició, segons que disposen els articles 116 i 117 d ela Llei 30/1992, de 26 de novembre.
  
València, 4 d'octubre de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases de la convocatòria per a la concessió de dues beques per a fer pràctiques professionals de farmacèutic en la Conselleria de Sanitat
  
Primera. Objecte específic
  
Les beques tenen per objecte la realització de pràctiques professionals de col·laboració del personal becat en les línies de treball de manteniment de les bases de dades i explotació del sistema d'informació farmacèutica del Gestor Integral de la Prestació Farmacèutica Gaia.
  
Segona. Nombre de beques i duració
  
Es convoquen dues beques destinades a persones llicenciades en farmàcia que faran l'activitat objecte de la beca, en la Direcció General per a la Prestació Farmacèutica.
  
La duració d'esta beca abastarà des de l'endemà de la notificació fins al 31 de desembre de 2002. Es farà efectiva en la data de la incorporació de l'adjudicatari. No obstant això, podrà prorrogar-se mitjançant una resolució del director general per a la Prestació Farmacèutica, condicionada a l'existència d'una consignació pressupostària adequada i suficient, en els exercicis següents, fins a un màxim de 18 mesos de duració.
  
Tercera. Dotació i pagament de les beques
  
La beca està dotada amb 1.050 euros bruts mensuals, que estaran subjectes a les retencions adequades legalment.
  
L'import de la beca es pagarà mensualment, després de la certificació del director general per a la Prestació Farmacèutica.
  
Quarta. Formalització de sol·licituds
  
Els models d'impresos de sol·licitud s'ajustaran al que establix l'annex II. Les persones interessades els presentaran en el Registre General de la Conselleria de Sanitat, al carrer del misser Mascó, 31, de València.
  
Els candidats hauran de presentar la seua sol·licitud en el Registre General mateix o tramitar-la de qualsevol de les maneres que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Hauran d'adjuntar-hi la documentació següent:
  
- Una fotocòpia compulsada del document nacional d'identitat.
  
- Un curriculum vitae en què s'indicarà l'experiència professional, idiomes, beques obtingudes, etcètera, i en el qual es faran constar les dades personals, data i lloc de naixement, adreça actual, telèfon (del domicili i, si és el cas, mòbil) i una foto de mida carnet del sol·licitant.
  
- Una fotocòpia compulsada del títol de farmacèutic o del document que acredite haver pagat els drets d'expedició del títol.
  
- Una fotocòpia compulsada del certificat acadèmic personal dels estudis de farmàcia.
  
- Els documents que acrediten la possessió de títols, cursos i mèrits que figuren en el currículum. Per tal que siguen tinguts en compte en la baremació, es requerirà que s'acrediten mitjançant la presentació de fotocòpies compulsades dels documents oficials corresponents.
  
- Una declaració jurada de no tindre concedida cap altra beca o ajuda per a la mateixa activitat o una de similar i estar al corrent de les obligacions fiscals i davant la Seguretat Social.
  
- Altres documents que l'aspirant considere interessants.
  
Les sol·licituds s'adreçaran al director general per a la Prestació Farmacèutica, al carrer del misser Mascó, 31, 4010 València.
  
Cinquena. Termini de presentació de les sol·licituds
  
El termini de presentació de les sol·licituds serà de 15 dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Sisena. Selecció
  
1. Comité avaluador, selecció, resolució i recursos
  
Es constituïx el comité avaluador, que estarà presidit pel director general per a la Prestació Farmacèutica i estarà compost pels membres següents:
  
La cap de l'Àrea per a la Prestació Farmacèutica i el Medicament.
  
Un representant del Servici d'Ordenació i Control del Medicament.
  
Un representant del Servici de Provisió i Assistència Farmacèutica.
  
Un representant dels servicis territorials, que actuarà com a secretari.
  
El comité es reserva la facultat de deixar deserta, totalment o parcialment, l'adjudicació de les beques convocades, i d'interpretar el contingut d'estes bases.
  
2. Barem
  
La selecció dels becaris es farà d'acord amb la puntuació que tinguen amb l'aplicació del barem següent:
  
A. Coneixement de valencià: fins a un màxim d'1 punt segons els nivells de coneixements de valencià establits per la Junta Qualificadora de Coneixements de Valencià, segons l'escala següent:
  
Nivell oral: 0,25 punts.
  
Nivell elemental: 0,5 punts.
  
Nivell mitjà: 0,75 punts.
  
Nivell superior: 1 punt.
  
B. Coneixement d'altres idiomes comunitaris: fins a 1 punt.
  
C. Expedient acadèmic: es valorarà respecte a la qualificació mitjana, fins a 3 punts.
  
D. Coneixements acreditats d'informàtica: fins a 2 punts.
  
E. Valoració de l'experiència professional i d'aspectes curriculars relacionats amb l'activitat objecte de la beca: fins a 6 punts.
  
3. Resolució de la convocatòria
  
Es faculta el director general per a la Prestació Farmacèutica per a dictar una resolució en el termini màxim de 10 dies hàbils, comptadors des de l'endemà de l'acabament del termini de presentació de les sol·licituds.
  
La resolució de concessió o denegació de les beques es notificarà a les persones interessades i a més es publicarà la llista per orde de la puntuació obtinguda pels aspirants en el tauler d'anuncis de la Conselleria de Sanitat (c/ Misser Mascó, 31, València), d'acord amb l'article 4.3 del Decret 108/1992, de 6 de juliol, del Govern Valencià, que regula la concessió de beques. Esta llista es constituirà com a borsa de reserva, per al cas que es produïsca alguna renúncia o abandó.
  
La Direcció General per a la Prestació Farmacèutica convocarà els adjudicataris per a la signatura del document de notificació i acceptació corresponent, que s'haurà de fer en un termini no superior als 10 dies hàbils des de la data de l'acceptació per part dels adjudicataris.
  
Setena. Obligacions, incidències i tutoria dels becaris
  
Quant a les obligacions dels beneficiaris, s'aplicarà l'article 47 del Text Refós de la Llei de la Hisenda Pública de la Generalitat Valenciana.
  
La beca és incompatible amb qualsevol altra beca o ajuda que puguen concedir-se per la mateixa activitat o una de similar. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els becaris, si cal, hauran de presentar la documentació acreditativa del compliment de les seues obligacions fiscals i amb la Seguretat Social, i de tindre cobertura sanitària.
  
El director general per a la Prestació Farmacèutica resoldrà les incidències que es produïsquen durant el període de les beques, i podrà deixar-les sense efecte, després de l'audiència de la persona interessada, en el cas d'incompliment de les obligacions per part del becari o quan no faça l'activitat que haja motivat la concessió o deixe de tindre els requisits exigits.
  
La direcció de l'Àrea per a la Prestació Farmacèutica i el Medicament ordenarà les activitats dels becaris. la dedicació dels becaris a les línies de treball que se'ls assignen serà de 40 hores setmanals.
  
Si hi ha incidències, renúncies, abandons o incompliments que deixen vacant alguna de les beques, s'ocuparien segons l'orde establit en la borsa de reserva que resulte del procés de selecció.
  
Huitena. Certificació acreditativa
  
En acabat el període de la beca, i després de l'informe d'assistència, aprofitament i aptitud, el director general per a la Prestació Farmacèutica estendrà el certifica corresponent.
  
ANNEX II
  
Sol·licitud de beca per a pràctiques professionals de farmacèutic
  
(Nom) ..., amb domicili a ..., carrer ..., núm. ..., amb DNI núm. ..., telèfon familiar ..., telèfon mòbil ..., tenint coneixement de l'Orde de 4 d'octubre de 2002, per la qual la Conselleria de Sanitat convoca dues beques per a la realització de pràctiques professionals en el Sistema d'Informació Gaia per a llicenciats en Farmàcia, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, si se me n'adjudica una, i declare que totes les dades personals, acadèmiques i professionals que indique són correctes.
  
Adjunte la documentació següent:
  
- Una fotocòpia compulsada del document nacional d'identitat.
  
- Un curriculum vitae en què s'indica l'experiència professional, idiomes, beques obtingudes, etcètera, i en el qual es fan constar les dades personals, data i lloc de naixement, adreça actual, telèfon (del domicili i, si és el cas, mòbil) i una foto de mida carnet.
  
- Una fotocòpia compulsada del títol de farmacèutic o del document que acredite haver pagat els drets d'expedició del títol.
  
- Una fotocòpia compulsada del certificat acadèmic personal dels estudis de farmàcia.
  
- Els documents que acrediten la possessió de títols, cursos i mèrits que figuren en el currículum.
  
- Una memòria de l'experiència professional.
  
- Una declaració jurada de no tindre concedida cap altra beca o ajuda per a la mateixa activitat o una de similar i estar al corrent de les obligacions fiscals i davant la Seguretat Social.
  
SOL·LICITE:
  
Que siga admesa la present instància amb la documentació d'esta a l'efecte de l'establit en la convocatòria de beques.
  
(Lloc i data) ..., ...d ... de 2002
  
Signatura de la persona interessada
  
DIRECCIÓ GENERAL PER A LA PRESTACIÓ FARMACÈUTICA